Гарпасёлак выбраны Іванам Станіслававічам не выпадкова. Івянчане даволі часта звяртаюцца да прадстаўніка ўлады са зваротамі, і неабходна зазначыць, што пытанні яны падымаюць абгрунтаваныя, станоўчае вырашэнне якіх выгадна для ўсяго рэгіёну. Прадстаўнік малога бізнесу з Івянца на гэты раз запісаўся на прыём, каб выказаць словы падзякі І. С. Маркевічу за рэальную дапамогу. Падчас кароткай гутаркі, дэпутат зазначыў, што сферу паслуг неабходна цалкам перадаць прыватнікам. Так, пасажырскія перавозкі нават на самых стратных, па меркаванні УП “Мінскаблаўтатранс”, маршрутах могуць прыносіць прыбытак пры правільнай арганізацыі.